اِن روایتوں میں اس طرح تطبیق دی جا سکتی ہے کہ پہلی روایت میں امام ابویوسف نے وہ عمر بتائی ہوجس میں وہ امام صاحب کی خدمت میں گئے ، اس کی تائید اس سے بھی ہوتی ہے کہ جب وہ امام ابوحنیفہ رحمہ اللہ کی خدمت میں حاضر ہوئے ہیں توان کی عمر کافی تھی اور صاحب اہلِ وعیال بھی تھے ، جیسا کہ ان کے والد کے واقعہ کے سلسلہ میں ذکرآچکا ہے ، دوسری روایت میں انھوں نے پوری مدت تعلیم بتائی ہو اور تیسری روایت میں صرف امام صاحب کے ساتھ اپنی رفاقت کا زمانہ بتایا ہو ، جن کورواۃ نے باہم خلط ملط کر دیا ہو ، ان روایتوں سے بہرِحال اتنی بات توضرور ثابت ہوتی ہے کہ انھوں نے اپنی زندگی کا سب سے قیمتی اور طویل زمانہ ابی لیلی اور امام صاحب رحمہ اللہ کی خدمت وصحبت میں گزارا ۔
Entity: ثابت — Type: /person, /person/soldier